चंपई सोरेन को सरकार बनाने की नहीं मिल रही इजाजत , अवसर तलाश रही भाजपा

Thu, 01 Feb 2024 18:10:26 +0000

देश में लोकसभा चुनाव के कारण जहां सियासी गलियारों के बाजार पहले से ही गरमाया हुआ है. वहीं कुछ राज्यों में भी राजनीतिक बदलाव देखने को मिल रहा है. कुछ दिनों पहले ही बिहार के सियासत में बहुत बड़ा बदलाव देखने को मिला. वहीं, दूसरी तरफ झारखंड के सियासी गलियारों में भी गहमा गहमी देखा जा सकता है. झारखंड के पूर्व मुख्यमंत्री हेमंत सोरेन का अपने पद से इस्तीफा और ईडी के द्वारा गिरफ्तारी के बाद जेएमएम की ओर से “झारखंड टाईगर” नाम से मशहूर चंपई सोरेन को विधायक दल का नेता चुना गया है. वहीं हेमंत सोरेन के फरार होने की खबरों के बाद हुए विधायक दल की बैठक में हेमंत सोरेन की पत्नी कल्पना सोरेन की मौजूदगी ने कयासों के बाजार लगा दिए थे. झारखंड के पूर्व सीएम हेमंत सोरेन की गिरफ्तारी को सुप्रीम कोर्ट में चुनौती दी गई है।