'हर घर तिरंगा' अभियान को लेकर बड़े स्तर पर खादी के तिरंगे की हो रही मांग

Sat, 10 Aug 2024 14:56:58 +0000

जागरण संवाददाता, रांची: राजधानी रांची में स्वतंत्रता दिवस की तैयारी जोड़ो पर है। रांची खादी ग्रामोद्योग भंडार भी इस कड़ी में पूरजोड़ तैयारी में जुटी हुई है। हर घर तिरंगा अभियान शुरू होने के साथ हीं खादी स्टोर पर खादी/पॉलीवस्त्र से बने 3X2 से लेकर 6X9 फीट के राष्ट्रीय ध्वज फहराए जाते हैं। रांची खादी ग्रामोद्योग भंडार में 100 रुपए से लेकर 12 हजार रुपये मूल्य तक के राष्ट्रीय ध्वज उपलब्ध हैं। वहीं इन साइज के तिरंगों की मुख्य तौर पर मांग प्रशासनिक कार्यालयों में ज्यादा होती है। खादी भंडार के मैनेजर बताते हैं कि हमारे पास बड़े साइज के भी तिरंगे है जिसकी मांग होने पर हम उसे उपलब्ध कराते है मुख्य तौर पर इनकी मांग राज्यसभा और विधानसभा में होता है।