15 लाख किमी की दूरी, चार महीने का सफर पूरा कर आदित्य एल-1 पहुंचा गंतव्य स्थान पर

Sun, 07 Jan 2024 09:56:43 +0000

चन्द्रयान मिशन की सफलता के बाद भारतीय अंतरिक्ष अनुसंधान संगठन (इसरो) को सौर मिशन आदित्य एल-1 में बड़ी कामयाबी मिली. अंतरिक्ष यान आदित्य एल-1 125 दिनों की यात्रा और 15 लाख किमी की लंम्बी दूरी तय करने के बाद 6 जनवरी को अपने गंतव्य स्थान पर सफलतापूर्वक पहुंच गया. इस सफलता के बाद इसरो चीफ एस सोमनाथ ने कहा, यह मिशन केवल भारत के लिए महत्वपूर्ण नहीं है बल्कि पूरी दुनिया के लिए महत्वपूर्ण हैं. इसरो ने कहा, वैज्ञानिकों को थोड़ी सुधार करने पड़े ताकि अंतरिक्ष यान को उसके सही स्थान पर स्थापित किया जा सके. यह अपने निर्धारित बिन्दु हेलो ऑर्बिट से दूर उच्च दाब की ओर बढ़ रहा था . यान को हेलो ऑर्बिट में स्थापित करने के लिए थोड़ी सुधार करनी पड़ी.