Research Paper

Wed, 03 Jan 2024 11:32:41 +0000

वर्तमान समय में टेलीविजन संचार का सबसे प्रभावी माध्यम है। यह शोध टेलीविजन मीडिया से संबंधित अन्य पहलुओं की अज्ञानता के ऊपर भी प्रकाश डालने का काम करेगा। वहीं इस प्रस्तुत शोध की कुछ सीमाएं भी हैं जैसे– इसमें केवल ‘आजतक’ चैनल को ही अध्ययन के लिये चुना गया है। जिससे कार्य की गुणवत्ता बनी रह सके। ‘आजतक’ चैनल के मुख्यतः दो खबरों को चुना गया है जिसमें मुख्य रूप से सीमा हैदर,मणिपुर हिंसा की खबरों का तुलनात्मक अध्ययन शामिल हैं। प्रस्तुत शोध में आकड़ें एकत्र करने का साधन प्रश्नावली है और इस प्रश्नावली का उत्तर भारतीय जन संचार संस्थान के विभिन्न पाठ्यक्रम के मीडिया के छात्रों से इकट्ठा किया गया है। इसके साथ–साथ तथ्य संकलन की प्रविधि जिसमें अवलोकन,साक्षात्कार तथा प्रश्नावली तीनों विशेषताओं का समन्वय; शामिल है। प्रस्तुत शोध के लिए कुछ पत्रकारों का साक्षात्कार भी किया गया है। इस शोध का उद्देश्य न्यूज़ चैनलों में समाचार चयन की पद्धति को समझना है। हम प्रस्तुत शोध के माध्यम से समाचार चयन प्रक्रिया के प्रमुख तत्वों का विश्लेषण करेंगे और यह समझेंगे कि नैतिकता,तत्परता,और विचारशीलता कैसे समाचार को प्रभावित कर सकती है।